Paul Eyschen

De Paul Eyschen, gebuer den 9. September 1841 zu Dikrech, a gestuerwen den 12. Oktober 1915Staatsminister PAUL EYSCHEN † am Escher Tageblatt vum 12.10.1915Eyschen, Paul Artikel vum Denis Scuto op “1914-1918-online. International Encyclopedia of the First World War” an der Stad Lëtzebuerg, war e lëtzebuergesche Jurist, Diplomat, Minister a Staatsminister.

 Liewen 
De Paul Eyschen, Jong vum Charles-Gérard Eyschen, huet zu Paräis an zu Bonn Droit studéiert a gouf 1865 Affekot um Stater Barreau.

Den 12. Juni 1866 gouf hien als Deputéierten an d'Assemblée des États als Vertrieder vum Kanton Wolz gewielt. Well hien den Dag vun de Walen awer nach keng 25 Joer al war, wéi dat vun der Verfassung virgeschriwwe war, gouf dem Paul Eyschen seng Wiel op Initiativ vum Félix de Blochausen vun der Chamber annuléiert. Den 10. November 1866 gouf déi vakant Plaz nees zur Wal ausgeschriwwen an de Paul Eyschen, deen dunn 25 Joer al war, gouf op d'Plaz (zeréck-)gewieltCf. http://www.luxemburgensia.bnl.lu/cgi/luxonline1_2.pl?action=fv&sid=luxbio&vol=05&page=71, entsprécht Mersch 1953 an der Literatur..

Vun 1875 bis 1888 war hie Chargé d'affaires géintiwwer der däitscher Regierung. Tëscht 1876 an 1888 war hie Generaldirekter (d. h. Minister) fir Justiz an de Regierungen de Blochausen an Thilges.

Hien huet och Aufsätz ënner dem Pseudonym Paolo geschriwwen. De bekanntsten ass wuel dee fir d'fënnefanzwanzegjäregt Bestoe vum Feierwon, deen 1884 an der Wochenzeitung Das Luxemburger Land publizéiert gouf. En handelt vun der Bedeitung vun der Lëtzebuerger Sprooch fir déi politesch Selbsstännegkeet vum LandCf. Welter 1929: 33 an der Literatur..

Den 22. September 1888 huet hien d'Nofolleg vum Édouard Thilges als Staatsminister a Regierungspresident iwwerholl, eng Funktioun, déi e 27 Joer laang, bis zu sengem Doud 1915, hat. Gläichzäiteg war hien och Generaldirekter fir Aussebezéiungen, a vun 1896 un, fir Landwirtschaft a Wäibau.

De Paul Eyschen ass onerwaart den 12. Oktober 1915 a senger Wunneng an der Dräikinneksgaass (Stad Lëtzebuerg) un engem Häerzinfarkt gestuerwen. Hie krut e Staatsbegriefnes, mat enger Läichepressioun bis op den Nikloskierfecht um Lampertsbierg, wou hie begruewe gouf. (J. Mersch, 1953). Säi monumentaalt Graf ass vum Sosthène Weis.

 No him benannt
Zu senger Éier goufen e puer Monumenter opgeriicht:
 zu Dikrech, am Park nieft dem Stadhaus
 zu Stadbriedemes: kuckt Paul Eyschen-Monument zu Stadbriedemes
 zu Kautebaach.

Et goufen och e puer Stroossen no him benannt, an zwar zu Beetebuerg, an der Stad, zu Mëlleref, Munneref an zu Nidderkuer.

 Gielercher 


 Grand-croix vum Ordre du Lion Néerlandais (Promotioun 1890)
 Grand-croix vum Ordre de la couronne d'Italie (Promotioun 1890)


 Grand-croix vum Ordre de l'Aigle Rouge de Prusse (Promotioun 1903)
 Grand cordon vum Ordre portugais du Christ (Promotioun 1880)

 Commandeur vum Ordre de François Joseph d'Autriche (Promotioun 1882)
 Chevalier 1ère classe vum Ordre de la Couronne de Prusse (Promotioun 1888)

 Literatur 
 Dostert, Paul, 2003. Paul EYSCHEN 1841-1915. In: 400 Joer Kolléisch, Band II, S. 293-295. Éditions Saint-Paul, Lëtzebuerg. ISBN 2-87963-419-9.
Haag, Emil, 2011. Paul Eyschen *1841 †1915, un Premier ministre à vie, In: Une réussite originale - Le Luxembourg au fil des siècles; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 292-299.
 Mersch, Jules (éd.), 1953. Biographie nationale du Pays de Luxembourg, fascicule 5. Imprimerie Victor Buck, Lëtzebuerg. Online op der Websäit vun der Nationalbibliothéik
Jules Mersch. Paul Eyschen. S. 71-153.
Antoine Funck. EYSCHENIANA. S. 155-168.
 Léon Metzler. In Memoriam Paul Eyschen, homme d'Etat et jurisconsulte. S. 169-234.
Marcel Noppeney. Paul EYSCHEN entre la France et l'Allemagne. S. 235-241.
 Philippart, R., 2007. Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8, Ss. 35-36.
 Thill, Marc, 2015, Paul EYSCHEN 1841-1915, Patriarch der Politik. In: Luxemburger Wort, 10. Oktober 2015 an op wort.lu
 Welter, Nikolaus, 1929. Das Luxemburgische und sein Schrifttum. 9., durchges. Aufl. 158 S. G. Soupert, Luxemburg.

Galerie

 Kuckt och 
 Regierung Eyschen
 Lëscht vun de lëtzebuergesche Premierministeren
 Um Spaweck 

Kategorie:Lëtzebuergesch Ministeren
Kategorie:Premierministere vu Lëtzebuerg
Kategorie:Ausseministere vu Lëtzebuerg
Kategorie:Justizministere vu Lëtzebuerg
Kategorie:Lëtzebuergesch Deputéiert
Kategorie:Lëtzebuergesch Affekoten
Kategorie:Grand-croix de l'ordre de la couronne de chêne
Kategorie:Gebuer 1841
Kategorie:Gestuerwen 1915
Kategorie:Grand-croix de l'ordre de mérite civil et militaire d'Adolphe de Nassau
Kategorie:Grand Cordon vum Ordre de Léopold
Kategorie:Grand-croix de la Légion d'honneur
Kategorie:Landwirtschaftsministere vu Lëtzebuerg
Kategorie:Grand-Croix vum Nassaueschen Hausuerde vum Gëllene Léiw
Kategorie:Persounen, no deenen eng Struktur zu Lëtzebuerg genannt ass